Liga+Campionilor

=**Liga campionilor**=

Sezonul 2005-2006 a fost câştigat pe 17 mai de FC Barcelona.
 * Liga Campionilor UEFA** este o competiţie fotbalistică europeană anuală inter-cluburi dedicată celor mai victorioase echipe din Europa. Ea reprezintă una dintre cele mai prestigioase trofee de cluburi în sport, alături de Copa Libertadores a Americii de Sud. Deţinătorii actuali sunt A.C. Milan. Liga Campionilor nu trebuie confundată cu Cupa UEFA, al doilea cel mai important campionat pentru echipe de club europene.

Structură
Cunoscută iniţial ca **Cupa Campionilor Europeni** sau abreviată simplu sub **Cupa Europeană**, competiţia a început în 1955/1956 cu un format de fază eliminatorie în tur-retur unde echipele disputau două meciuri, unul acasă şi unul în deplasare, iar echipa cu cel mai mare scor per total se califica pentru următoarea fază a competiţiei. Participarea era posibilă doar echipelor câştigătoare ale titlului de campioană în ligile naţionale şi deţinătoarei curente a cupei. Competiţia este organizată şi se derulează anual într-o manieră similară Copei Libertadores din America de Sud. Formatul şi numele au fost schimbate în [|']92/'93, sistemul de disputare al partidelor modificându-se radical de-a lungul anilor, de asemenea. Actualmente competiţia consistă din trei tururi de calificare, un stadiu de competiţie în formatul grupelor (unde echipele vor juca în maniera disputării campionatelor interne: un meci pe teren propriu, unul în deplasare), iar apoi patru tururi finale eliminatorii. Toate disputele de calificare şi cele eliminatorii se dispută în format tur/retur, cu excepţia finalei, care este o singură partidă disputată la o locaţie predeterminată. Tragerea la sorţi este structurată momentan pentru a asigura cluburile care reprezintă aceeaşi naţiune nu vor juca între ele până în sferturile de finală. O excepţie a fost făcută în sezonul 2005 - 2006 din prisma participării speciale a câştigătorilor din sezonul 2004/2005 Liverpool. Real Madrid CF a câştigat această competiţie de nouă ori. Următoarele clasate sunt: A.C. Milan (7 titluri), Liverpool FC (5 titluri), Bayern Munchen şi AFC Ajax (4 titluri). Cluburile câştigătoare primesc trofeul la ceremonia de premiere, dar trebuiesc să-l returneze la sediul central UEFA cu două luni înainte de finala sezonului următor. Apoi UEFA oferă câştigătorilor o replică la scară mai mică a trofeului pentru a-l păstra permanent. Însă, regulile actuale ale competiţiei subliniază că trofeul va fi acordat permanent echipei care câştigă competiţia trei ani consecutiv sau de cinci ori în total. Cinci echipe au primit acest trofeu permanent: După ce Liverpool a înregistrat cel de-al cincilea său succes, un nou trofeu a fost creat pentru sezonul 2005–2006.
 * Real Madrid, care a câştigat primele cinci sezoane din 1956 până în 1960 ,
 * Ajax, care a câştigat consecutiv între in 1971 – 1973 ,
 * Bayern Munchen, câştigătoare a următoarelor trei sezoane, între 1974 – 1976 ,
 * AC Milan, care a câştigat pentru a cincea oară în 1994 ,
 * Liverpool, a cărui victorie din 2005 a fost a cincea per total.

Calificare
Calificarea pentru competiţie este decisă de către poziţia ocupată de echipele competitoare în ligile lor domestice, într-un sistem de cotă-parte, ţări provenind din ligi domestice mai puternice fiindu-le alocate mai multe echipe. Cluburile care joacă în ligi domestice mai puternice intră automat în fazele mai târzii ale competiţiei. De exemplu, cele mai puternice trei ligi domestice, stabilite de UEFA, îşi plasează campionii şi ocupanţii poziţiei secunde direct în faza grupelor, iar echipele de pe locurile trei şi patru participă în runda a treia de calificare. Există o excepţie la această regulă: deţinătoarea actuală a titlului Ligii Campionilor este calificată direct în faza grupelor, indiferent pe ce poziţie se clasează în liga sa domestică. Însă, până în anul 2005 dacă echipa care câştiga Liga Campionilor era dintr-o ţară care era îndreptăţită să trimită patru cluburi pentru competiţie, nu exista nici o garanţie a participării câştigătorilor Ligii în sezonul viitor, dacă această echipă nu se clasa în top patru în campionatul de care aparţinea. Această problemă s-a ivit imediat după ce clubul englez Liverpool a câştigat competiţia din 2004-2005. Liverpool a terminat pe locul cinci în Prima Ligă a Asociaţiei Fotbalului, la un loc în afara ultimei poziţii de calificare automată.

Performanţe ale echipelor româneşti
Steaua a reuşit să câştige Cupa Campionilor Europeni în 1986, impunându-se cu 2-0, după executarea loviturilor de departajare, în faţa echipei FC Barcelona. Cu acea ocazie, portarul Stelei, Helmuth Duckadam, a intrat în cartea recordurilor, reuşind să apere patru penalty-uri consecutiv. În anul 1989, Steaua a ajuns din nou în finală, dar a pierdut cu 4-0 în faţa lui AC Milan. Alte performanţe notabile au fost obţinute de Dinamo Bucureşti, ajunsă în semifinale în 1984 (0-1 în deplasare şi 1-2 acasă cu Liverpool F.C.) şi de Universitatea Craiova, care a fost prima echipă românească calificată în sferturile de finală ale competiţiei, în anul 1981 (0-2 acasă şi 1-1 în deplasare cu Bayern Munchen ). De la reorganizarea competiţiei în formatul Ligii Campionilor, reuşitele echipelor româneşti au fost mai modeste; singura echipă care s-a calificat în faza grupelor a fost Steaua, cu patru participări.

Câştigătoarele

 * Real Madrid CF 9 (1956, 1957, 1958, 1959, 1960, 1966, 1998, 2000, 2002)
 * AC Milan 7 (1963, 1969, 1989, 1990, 1994, 2003, 2007)
 * Liverpool FC 5 (1977, 1978, 1981, 1984, 2005)
 * AFC Ajax 4 (1971, 1972, 1973, 1995)
 * FC Bayern München 4 (1974, 1975, 1976, 2001)
 * FC Barcelona 2 (1992, 2006)
 * SL Benfica 2 (1961, 1962)
 * FC Internazionale 2 (1964, 1965)
 * Juventus 2 (1985, 1996)
 * Manchester United FC 2 (1968, 1999)
 * Nottingham Forest FC 2 (1979, 1980)
 * FC Porto 2 (1987, 2004)
 * Aston Villa FC 1 (1982)
 * BV Borussia Dortmund 1 (1997)
 * Celtic FC 1 (1967)
 * Feyenoord Rotterdam 1 (1970)
 * Hamburger SV 1 (1983)
 * Olympique de Marseille 1 (1993)
 * PSV Eindhoven 1 (1988)
 * FC Steaua Bucureşti 1 (1986)
 * Steaua Roşie Belgrad 1 (1991)

Câştigătoarele pe naţiuni

 * Italia 11 - AC Milan (7), Inter Milano (2), Juventus (2)
 * Spania 11 - Real Madrid (9), Barcelona (2)
 * Anglia 10 - Liverpool (5), Manchester United (2), Nottingham Forest (2), Aston Villa (1)
 * Germania 6 - Bayern München (4), Borussia Dortmund (1), Hamburg (1)
 * Olanda 6 - Ajax (4), Feyenoord (1), PSV Eindhoven (1)
 * Portugalia 4 - Benfica (2), Porto (2)
 * Franţa 1 - Marseille (1)
 * Iugoslavia 1 Steaua Roşie Belgrad (1)
 * România 1 - Steaua Bucureşti (1)
 * Scoţia 1 - Celtic (1)

Golgheterii

 * Andriy Shevchenko 53 Dynamo Kiev, A.C. Milan
 * Raúl 51 Real Madrid
 * Alfredo Di Stefano 49 Real Madrid
 * Eusébio 47 Benfica
 * Ruud van Nistelrooy 49 PSV Eindhoven, Manchester United
 * Thierry Henry 39 AS Monaco FC, Arsenal F.C.
 * Ferenc Puskás 36 Honvéd Budapest, Real Madrid
 * Gerd Müller 35 Bayern München
 * Alessandro Del Piero 33 Juventus
 * Filippo Inzaghi 32 Juventus, A.C. Milan
 * Francisco Gento 30 Real Madrid
 * Patrick Kluivert 30 AFC Ajax, Barcelona

Câteva date interesante

 * Francisco Gento este singurul jucător cu 6 trofee câştigate
 * Clarence Seedorf este singurul jucător cu 3 trofee câştigate cu 3 echipe diferite (Ajax '95, Real '98, Milan '03)
 * Milano este singurul oraş cu 2 reprezentante câştigătoare ale trofeului (Internazionale şi AC)
 * recordul de participări consecutive : Real Madrid cu 15 (între 55/56 şi 69/70)
 * 2 jucători au câştigat trofeul ca jucător, şi apoi ca antrenor cu aceeaşi echipă : Miguel Muñoz (Real - ca jucător în 55/56 şi 56/57, ca antrenor în 65/66) şi Carlo Ancelotti (AC Milan - ca jucător în 88/89 şi 89/90, ca antrenor în 02/03)
 * Nottingham Forrest este echipa cu mai multe Cupe ale Campionilor în palmares (2), decât titluri de campioană naţională (1)
 * cel mai rapid gol marcat : Gilberto Silva (Arsenal) în 20,07 secunde